News Update: Netflix ผู้ใช้งานโต 2.41 ล้านราย ผลประกอบการไตรมาส 3 ดีเกินคาด ดันหุ้นพุ่งแรงกว่า 14% หลังปิดตลาด - FINNOMENA
หุ้น Netflix พุ่งแรงกว่า 14% หลังปิดตลาดเมื่อวานนี้ (18 ต.ค.) เนื่องจากบริษัทรายงานผลประกอบการดีเกินคาดทั้งรายได้และกำไร ขณะที่จำนวนสมาชิกเพิ่มขึ้น 2.41 ล้านราย มากกว่าที่บริษัทคาดการณ์ไว้ถึง 2 เท่า
19 ต.ค. 2565

หุ้น Netflix พุ่งแรงกว่า 14% หลังปิดตลาดเมื่อวานนี้ (18 ต.ค.) เนื่องจากบริษัทรายงานผลประกอบการดีเกินคาดทั้งรายได้และกำไร ขณะที่จำนวนสมาชิกเพิ่มขึ้น 2.41 ล้านราย มากกว่าที่บริษัทคาดการณ์ไว้ถึง 2 เท่า
รายงานผลประกอบการไตรมาส 3 ของ Netflix
– กำไรต่อหุ้น (EPS): $3.10 สูงกว่าคาดการณ์โดย Refinitive ที่ $2.13
– รายได้: 7,930 ล้านดอลลาร์ สูงกว่าคาดการณ์โดย Refinitive ที่ 7,837 ล้านดอลลาร์
– การเพิ่มขึ้นของสมาชิกแบบชำระเงินทั่วโลก: เพิ่มขึ้น 2.41 ราย สูงกว่าคาดการณ์โดย StreetAccount ที่ 1.09 ล้านราย
โดยการเติบโตของสมาชิกในช่วงไตรมาสที่ผ่านมามาจากภูมิภาคเอเชียแปซิฟิกเป็นหลักที่เพิ่มขึ้นถึง 1.43 ล้านราย ขณะที่ภูมิภาคสหรัฐฯ และแคนาดา มีการเติบโตน้อยสุด เพิ่มขึ้นแค่เพียง 100,000 ราย
Spencer Neumann CFO ของบริษัทระบุว่า บริษัทยังโตได้ไม่เร็วอย่างที่คิด ตอนนี้ Netflix กำลังสร้างโมเมนตัมและพอใจกับความก้าวหน้า แต่ยังมีงานอีกมากที่บริษัทต้องทำ
คอนเทนต์เด่นในไตรมาสที่ผ่านมา ได้แก่ Stranger Things S4 มียอดรับชม 1,350 ล้านชั่วโมง, The Jeffrey Dahmer Story มียอดรับชม 824 ล้านชั่วโมง, Extraordinary Attorney Woo มียอดรับชม 402 ล้านชั่วโมง, The Sandman มียอดรับชม 351 ล้านชั่วโมง และภาพยนตร์ The Gray Man มียอดรับชม 245 ล้านชั่วโมง
บริษัทคาดการณ์ว่า สมาชิกจะเพิ่มขึ้น 4.5 ล้านคนในไตรมาสหน้า และคาดว่ารายได้จะอยู่ที่ 7,800 ล้านดอลลาร์ ผลจากแรงกดดดันด้านค่าเงิน โดยตั้งแต่ไตรมาสหน้าเป็นต้นไป Netflix จะไม่เผยคาดการณ์ยอดสมาชิกอีกต่อไป
นอกจากนี้ Netflix จะเริ่มปราบปรามการแชร์รหัสผ่านในปีหน้า โดยจะให้ผู้ที่ใช้บัญชีผู้อื่นก่อนหน้านี้เลือกสร้างบัญชีของตัวเองได้ รวมถึงอนุญาตให้ผู้ที่แชร์บัญชีสามารถสร้างบัญชีย่อยเพื่อจ่ายเงินให้เพื่อนหรือครอบครัวใช้บัญชีของตนได้
ในเดือน พ.ย. นี้ บริษัทยังเตรียมเปิดตัวแพ็กเกจที่มีราคาถูกลงแต่มีโฆษณาใน 12 ประเทศ โดยบริษัทมีมุมมองบวกอย่างมากต่อแผนดังกล่าว แม้ตัวเลขอาจไม่เพิ่มขึ้นอย่างมีนัยสำคัญต่องบในไตรมาส 4 แต่คาดว่าจำนวนสมาชิกประเภทดังกล่าวจะค่อยๆ เพิ่มขึ้นเมื่อเวลาผ่านไป
อ้างอิง: https://www.cnbc.com/2022/10/18/netflix-nflx-earnings-q3-2022.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Netflix
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA